Siguldas novada pašvaldības (reģ. Nr. 90000048152)

Atklāta konkursa

**“****Mālkalnu ielas pārbūve Siguldā, Siguldas novadā”**

(identifikācijas Nr. SNP 2019/09/AK)

Iepirkuma procedūras ziņojums

Siguldā

2020.gada 15. janvārī

1. **Identifikācijas Nr. -** SNP 2019/09/AK
2. **Datums, kad paziņojums ievietots internetā:**

02.04.2019.- iepirkuma nolikums ievietots Elektronisko iepirkumu sistēmā (turpmāk EIS) tīmekļvietnē https://www.eis.gov.lv/EKEIS/Procurement/Edit/19385;

02.04.2019. – iepirkuma nolikums ievietots Siguldas novada pašvaldības tīmekļa vietnē [www.sigulda.lv](http://www.sigulda.lv) ;

02.04.2019. – paziņojums par līgumu ievietots Iepirkuma uzraudzības biroja tīmekļa vietnē [www.iub.gov.lv](http://www.iub.gov.lv) .

1. **Pasūtītāja nosaukums -** Siguldas novada pašvaldība.
2. **Iepirkumu komisijas izveidošanas pamatojums:**

Iepirkuma komisijas priekšsēdētāja Inga Zālīte

Iepirkuma komisijas priekšsēdētājas vietniece Rudīte Bete

Komisijas locekļi Anita Strautmane

Līga Landsberga

Andis Ozoliņš

Signe Pavasare

Iepirkuma komisija izveidota 25.01.2018. ar Siguldas novada pašvaldības domes sēdes lēmumu “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr. 3, §8), veiktas izmaiņas komisijas sastāvā 17.01.2019. ar Siguldas novada pašvaldības domes sēdes lēmumu (protokols Nr. 2, §19).

Pieaicinātā persona, iepirkuma dokumentācijas sagatavotāja

Siguldas novada pašvaldības Teritorijas attīstības pārvaldes

Galvenais ceļu būvinženieris Valts Vilks

Iepirkuma dokumentācijas sagatavotāja Līga Landsberga

1. **Iepirkuma priekšmets un tā īss raksturojums:**

iepirkuma priekšmets - Mālkalnu ielas pārbūve, Siguldā, Siguldas novadā, kas jāveic saskaņā ar SIA GEIKA izstrādāto būvprojektu “Mālkalnu ielas pārbūve, Siguldā, Siguldas novadā” (Nolikuma 12.pielikums), Tehnisko specifikāciju (Nolikuma 2.pielikums) un līguma projektu (Nolikuma 8.pielikums).

CPV kods: 45233120-6 (ceļu būvdarbi);

45233220-7 (ceļu seguma būvdarbi).

1. **Iesniedzamā piedāvājuma sastāvs:**

|  |  |
| --- | --- |
| **Prasības** | **Atbilstības pārbaude, iesniedzamie dokumenti** |
| **Pieteikums dalībai iepirkumā** | |
| 6.1. Pretendents piesakās dalībai iepirkumā, iesniedzot pieteikumu un informāciju par sevi. | 6.1.1. Pieteikums dalībai iepirkumā, ko sagatavo atbilstoši pievienotajai formai (Nolikuma 1.pielikums).  6.1.2. Personu apvienībai un personālsabiedrībai jāiesniedz vienošanās protokols, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību iepirkuma procedūras ietvaros, parakstīt iepirkuma Līgumu, bez tam, vienošanās protokolā jānorāda atbildības sadalījums starp apvienības dalībniekiem, norādot kādus darbu veidus, un kādā apjomā, veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju iepirkuma procedūrā. Jāiesniedz visu personu apvienības dalībnieku apliecināts apliecinājums, ka uzvaras gadījumā līdz iepirkumu līguma noslēgšanai personu apvienība tiks reģistrēta komercreģistrā.  6.1.3. Pilnvara vai cits dokuments, kas ļauj piedāvājumu parakstījušai personai uzņemties saistības Pretendenta vārdā. |
| **Atlases dokumenti** | |
| 6.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji un apakšuzņēmēju apakšuzņēmēji, kura veicamo būvdarbu vai sniedzamo pakalpojumu vērtība ir vismaz 10% (desmit procenti) no kopējā finanšu piedāvājuma EUR bez PVN, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām ir reģistrēts, licencēts un/vai sertificēts atbilstoši attiecīgās valsts normatīvo aktu prasībām. | 6.2.1. Par reģistrācijas faktu Pasūtītāja Iepirkuma komisija pārliecināsies Uzņēmumu reģistra tīmekļa vietnē [www.ur.gov.lv](http://www.ur.gov.lv).  6.2.2. Ja Pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.  6.2.3. Ja par iepirkuma uzvarētāju tiks atzīta piegādātāju apvienība, tās pienākums 10 (desmit) dienu laikā skaitot no dienas, kad Pasūtītājs būs tiesīgs slēgt iepirkuma līgumu, izveidot personālsabiedrību, reģistrējot to normatīvos noteiktajā kārtībā Latvijas Republikas Uzņēmumu reģistrā vai līdzvērtīgā iestādē ārvalstīs, un iesniegt Pasūtītājam nepieciešamos dokumentus (Uzņēmuma reģistra izziņa par reģistrāciju oriģināls, Pretendenta vai notariāli apstiprināta kopija) līguma noslēgšanai. |
| 6.3. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Šajā gadījumā Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 6.3.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē.  6.3.2. Pretendenta un personas, uz kuras saimnieciskajām un finansiālajām iespējām Pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām Pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi izņemties solidāro atbildību par iepirkuma līguma izpildi. |
| 6.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | 6.4.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. |
| 6.5. Pretendenta rīcībā ir visi tehniskie un personāla resursi, lai kvalitatīvi un savlaicīgi nodrošinātu Pasūtītājam nepieciešamos būvdarbus. | 6.5.1. Apliecinājums, kas iekļauts pieteikumā dalībai iepirkumā (pēc formas – Nolikuma 1.pielikums).  6.5.2. Pretendents iesniedz galveno (smilts, šķembu, bruģa) būvmateriālu ražotāja apliecinājumu, ka Pretendentam ir noslēgts līgums ar būvmateriālu ražotāju/vai apliecinājums, ka šāds līgums tiks noslēgts, ja Pretendentam tiks piešķirtas līguma slēgšanas tiesības un ka Pretendents ir tiesīgs izplatīt un/vai piegādāt, kā arī uzņemties garantijas saistības pret Pasūtītāju par Pretendenta piedāvājumā norādītajiem materiāliem. Pretendents var iesniegt arī citus dokumentus, kas apliecina un pierāda piedāvāto būvmateriālu legālu izcelsmi un pieejamību nepieciešamajā apjomā, kā arī apliecinājumu par garantijas saistību nodrošināšanu.  Ja Pretendents pats ir piedāvāto būvmateriālu ražotājs, norādīto apliecinājumu iesniedz par sevi (Nolikuma 11.pielikums).  6.5.3 Informācija par tehnisko nodrošinājumu (Nolikuma 11.pielikums). Ja galveno tehnikas vienību ir plānots piesaistīt, Pretendents iesniedz apliecinājumu, ka Pretendentam ir noslēgts līgums ar tehnikas piegādātāju/vai apliecinājums, ka šāds līgums tiks noslēgts, ja Pretendentam tiks piešķirtas līguma slēgšanas tiesības. |
| 6.6. Pretendenta gada finanšu apgrozījums, par iepriekšējiem trīs pārskata gadiem ne mazāk kā 300 000,00 euro.  Pretendenti, kas dibināti vēlāk, apliecina, ka katra gada finanšu apgrozījums nostrādātajā periodā nav mazāks, kā 300 000 euro.  Ja Pretendents ir personu apvienība[[1]](#footnote-1), tās saimnieciskais un finansiālais stāvoklis ir atbilstošs konkrētā līguma izpildei, ja kopā visu personu apvienībā iesaistīto dalībnieku finanšu apgrozījums par katru no iepriekšējiem trīs pārskata gadiem ir ne mazāks kā 300 000,00 euro. | 6.6.1. Pretendenta apliecinājums par Pretendenta gada finanšu apgrozījumu, norādot apgrozījumu par katru gadu atsevišķi atbilstoši Nolikuma 6.6.punkta prasībām. Pretendentiem, kas dibināti vēlāk apliecinājums par gada finanšu apgrozījumu nostrādātajā periodā. Apliecinājumam pievieno izdruku no Valsts ieņēmumu dienesta Elektroniskās deklarēšanas sistēmas par iepriekšējiem trīs pārskata gadiem vai norāda tīmekļa vietnes adresi, kur iepriekš minētie dokumenti ir pieejami bezmaksas.  6.6.2. Ja Pretendents ir reģistrēts ārvalstī, lai apliecinātu atbilstību Nolikuma 4.6.punktā noteiktajām prasībām, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam. |
| 6.7. Pretendentam, personālsabiedrībai vai vismaz vienam personālsabiedrības biedram (ja piedāvājumu iesniedz personālsabiedrība) vai vismaz vienam personu apvienības dalībniekam (ja piedāvājumu iesniedz personu apvienība), Pretendenta norādītai personai, uz kuru iespējām Pretendents balstās, lai apliecinātu atbilstību Nolikuma prasībām, iepriekšējo 5 (piecu) gadu laikā līdz piedāvājuma iesniegšanas termiņa beigām ir pieredze:  1) vismaz 1 (vienas) 2014.gada 19.augusta Ministru kabineta noteikumu Nr. 500 „Vispārīgie būvnoteikumi” 1.pielikumā noteiktās II grupas vai tai pielīdzināmas inženierbūves - pilsētu ielu būvniecības vai pārbūves (rekonstrukcijas) darbos, kur objektā ir veikti vienlaidus bruģēšanas darbi vismaz 5000 m2 platībā;  2) slēgta tipa lietus ūdens kolektora izbūvē vienā objektā vismaz 500 m garumā.  3)drenāžas sistēmas izbūvē vienā objektā vismaz 600 m garumā.  4) ielu betona apmaļu izbūvē vienā objektā vismaz 2000m garumā.  Darbi ir pilnībā pabeigti līgumā noteiktajā termiņā un kvalitātē un par iepriekšminētajiem būvdarbiem ir saņemtas pozitīvas atsauksmes no objekta pasūtītāja. | 6.7.1. Pretendentam ir jāiesniedz būvniecības ierosinātāju (pasūtītāju) pozitīvas atsauksmes par katra Nolikuma 4.pielikuma tabulā norādītā līguma izpildi - būvniecību vai pārbūvi (rekonstrukciju), kurās apliecināta Pretendenta pieredze un kvalitāte. Ja pretendents veicis darbus kā apakšuzņēmējs, papildus objekta pasūtītāja atsauksmei, kas izsniegta ģenerāluzņēmējam, nepieciešama ģenerāluzņēmēja atsauksme un apliecinoši dokumenti par paveikto darbu apjomu (Nolikuma 4.pielikums).  6.7.2. Pretendentam ir jāiesniedz informācija par savu un/vai Nolikuma 4.4.punktā minēto personu pieredzi(Nolikuma 4.pielikums). |
| 6.8. Pretendentam jānodrošina būvdarbu vadītājs, kuram jābūt sertificētam būvdarbu vadītājam, kas tiesīgs vadīt ceļu būvdarbus. Būvdarbu vadītājam iepriekšējo 5 (piecu) gadu laikā līdz piedāvājuma iesniegšanas termiņa beigām ir pieredze :  1) vismaz 1 (vienas) 2014.gada 19.augusta Ministru kabineta noteikumu Nr. 500 „Vispārīgie būvnoteikumi” 1.pielikumā noteiktās II grupas vai tai pielīdzināmas inženierbūves - pilsētu ielu būvniecības vai pārbūves (rekonstrukcijas) darbos, kur objektā ir veikti vienlaidus bruģēšanas darbi vismaz 5000 m2 platībā;  2) slēgta tipa lietus ūdens kolektora izbūvē vienā objektā vismaz 500 m garumā.  3) drenāžas sistēmas izbūvē vienā objektā vismaz 600 m garumā.  4) ielu betona apmaļu izbūvē vienā objektā vismaz 2000m garumā.  Darbi ir pilnībā pabeigti līgumā noteiktajā termiņā un kvalitātē un par iepriekšminētajiem būvdarbiem ir saņemtas pozitīvas atsauksmes no objekta pasūtītāja. | 6.8.1. Būvdarbu vadītājam par norādītajiem darbiem jāiesniedz dokumenti (piemēram, būvdarbu vadītāju rīkojumi, saistību rakstu kopijas, būvatļauju kopijas, akts par izpildītiem būvdarbiem, atsauksmi no pasūtītāja utt.), kas apliecina būvdarbu vadītāja statusu attiecīgo būvdarbu veikšanā (Nolikuma 9. pielikums)*.*  6.8.2. Būvdarbu vadītājs ir ieguvis sertifikāciju atbilstoši Latvijas Republikas normatīvajos aktos noteiktajam būvniecības jomā būvdarbu vadīšanā. Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanā.  6.8.3.Pretendentam jāiesniedz apliecinājums, ka gadījumā, ja ar Pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas par Eiropas Savienības vai Eiropas Brīvās tirdzniecības asociācijas dalībvalsts speciālistu normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems (Nolikuma 9. pielikums);  6.8.4. Ja speciālists nav pretendenta vai tā norādītā apakšuzņēmēja darbinieks, tad piedāvājumā iekļauj minētā speciālista pašrocīgi parakstītu apliecinājumu par dalību iepirkuma līguma izpildē konkrētā pozīcijā, ja pretendents iepirkuma rezultātā iegūs līguma slēgšanas tiesības.  6.8.5. Pretendentam par speciālistu no valstīm, kas nav Eiropas Savienības vai Eiropas Brīvās tirdzniecības asociācijas dalībvalstis, jāiesniedz dokumenti, kas apliecina, ka veikta pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu (Nolikuma 9. pielikums). |
| 6.9. Pretendentam līguma izpildē jānodrošina darba aizsardzības koordinators. | 6.9.1. Pretendentam jāiesniedz apliecinājums, ka gadījumā, ja ar Pretendentu tiks noslēgts iepirkuma līgums, tas nodrošinās līguma izpildē darbu aizsardzības koordinatoru atbilstoši Latvijas Republikas normatīvajiem aktiem un iepirkuma līgumam (Nolikuma 10. pielikums).  6.9.2. Pretendenta piedāvājumā norādītā ārvalstu speciālista kvalifikācijai jāatbilst speciālista valsts normatīvo aktu prasībām. |
| 6.10. Pretendents ir tiesīgs balstīties uz citu personu iespējām, ja tas ir nepieciešams līgumu izpildei, neatkarīgi no savstarpējo attiecību rakstura. Prasības, kas noteiktas Nolikuma 4. punktā, tiks arī piemērotas Pretendenta piesaistītiem apakšuzņēmējiem, uz kuru iespējām Pretendents balstās, attiecībā uz tām kvalifikācijas prasībām, kuras neizpilda pats Pretendents. | Ja Pretendents plāno piesaistīt apakšuzņēmēju/s, piedāvājumā ir jāiekļauj:  6.10.1. informācija par apakšuzņēmējiem un apakšuzņēmēju apakšuzņēmējiem, kuru veicamo būvdarbu un pakalpojumu vērtība ir vismaz 10% (5.pielikums);  6.10.2. apakšuzņēmēja un apakšuzņēmēja apakšuzņēmēja apliecinājums(6. pielikums). |
| 6.11. Pretendents garantē, ka gadījumā, ja ar Pretendentu tiks noslēgts iepirkuma līgums, tas uz visu iepirkuma līguma darbības laiku veiks būvdarbu veicēja vispārējās civiltiesiskās atbildības un būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. | 6.11.1. Pretendentam jāiesniedz apliecinājums, ka gadījumā, ja ar Pretendentu tiks noslēgts iepirkuma līgums, tas 15 darba dienu laikā no līguma parakstīšanas dienas iesniegs Pasūtītājam, apdrošināšanas polisi un dokumentu, kas apliecina apdrošināšanas prēmijas apmaksu. |
| 6.12. Pretendentam līguma slēgšanas tiesību piešķiršanas gadījumā jānodrošina iepirkuma līguma saistību izpildes nodrošinājums 10% (desmit procentu) apmērā no kopējās līgumcenas saskaņā ar iepirkuma līguma projektā (Nolikuma 8.pielikumā) izvirzītajām prasībām. | 6.12.1. Pretendentam jāiesniedz apliecinājums, ka gadījumā, ja ar Pretendentu tiks noslēgts iepirkuma līgums, tas 15 darba dienu laikā no līguma parakstīšanas dienas, bet ne vēlāk kā pirms būvdarbu uzsākšanas, pretendents iesniegs bankas vai apdrošināšanas sabiedrības līguma saistību izpildes garantiju 10 % (desmit procentu) apmērā no kopējās līguma summas saskaņā ar iepirkuma līguma projektā (Nolikuma 8.pielikumā) izvirzītajām prasībām. |
| 6.13. Pretendentam līguma slēgšanas tiesību piešķiršanas gadījumā jānodrošina būvdarbu garantijas laika garantija 10 % (desmit procentu) apmērā no izpildīto būvdarbu kopsummas. | 6.13.1. Pretendentam jāiesniedz apliecinājums, ka gadījumā, ja ar Pretendentu tiks noslēgts iepirkuma līgums, tas 15 (piecpadsmit) darba dienu laikā pēc objekta pieņemšanas ekspluatācijā akta apstiprināšanas dienas iesniegs bankas vai apdrošināšanas sabiedrības līguma būvdarbu garantijas laika garantiju 10 % (desmit procentu) apmērā no izpildīto būvdarbu kopsummas saskaņā ar iepirkuma līguma projektā (Nolikuma 8.pielikumā) izvirzītajām prasībām. |
| **Tehniskais piedāvājums** | |
| 6.14. Tehniskais piedāvājums jāsagatavo un jāiesniedz saskaņā ar Būvprojektā (Nolikuma 12.pielikums) un Tehniskajā specifikācijā (Nolikuma 2.pielikums) noteiktajām prasībām un Tehniskā piedāvājuma Darbu apjomi - Tāmes (Nolikuma 3.pielikums). Darbu apjomi – tāme ir jāveido pēc “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” (apstiprināts ar Ministru kabineta 2017.gada 3.maija noteikumiem Nr.239) | 6.14.1. Tehniskais piedāvājums jāsagatavo un jāiesniedz saskaņā ar Būvprojekta (Nolikuma 12.pielikums) prasībām un Tehniskā piedāvājuma Darbu apjomi - Tāmes (Nolikuma 3.pielikums)  6.14.2. Darbu izpildes laika grafiks (sastādīts atbilstoši darbu apjomu sarakstam – kalendārās dienās). Darbu izpildes laika grafiks jāiekļauj viss nepieciešamais, lai objektu noteiktajos termiņos varētu pieņemt ekspluatācijā;  6.14.3. Būvdarbu garantijas laiks (norādīt mēnešos) (Nolikuma 1.pielikums).  Garantijas prasības: būvdarbu garantijas laikam ir jābūt ne īsākam kā 36 (trīsdesmit seši) mēneši, skaitot no dienas, kad objekts tiek pieņemts ekspluatācijā.  6.14.4. Satiksmes organizācijas shēmas, atbilstošas darbu izpildes laika grafikam.  6.14.5. Būvniecības risku analīze. |
| **Finanšu piedāvājums** | |
| 6.15. Finanšu piedāvājums jāsagatavo un jāiesniedz atbilstoši Nolikumam pievienotajai Finanšu piedāvājuma formai (Nolikuma 7. pielikums). | 6.15.1. Finanšu piedāvājums jāsagatavo un jāiesniedz atbilstoši Nolikumam pievienotajai Finanšu piedāvājuma formai (Nolikuma 7. pielikums). |
| **Citas prasības** | |
| 6.16. Citi dokumenti | 6.16.1. Pretendents iesniedz citus ar piedāvājumu saistītus dokumentus, lai apliecinātu atbilstību Nolikumā noteiktajām prasībām. |

**7. Piedāvājumu izvēles kritērijs:**

7.1.1.Pēc Pretendentu piedāvājumu atlases pārbaudes, Tehnisko un Finanšu piedāvājumu atbilstības pārbaudes Nolikumā noteiktajām prasībām, no atbilstošajiem piedāvājumiem Pasūtītāja Iepirkuma komisija izvēlas piedāvājumu saskaņā ar Publisko iepirkumu likuma 51.pantā paredzēto piedāvājuma izvēles kritēriju ņemot vērā tikai piedāvāto kopējo cenu.

7.1.2. Vērtējot piedāvājumu, Pasūtītāja Iepirkuma komisija ņems vērā tā kopējo cenu bez pievienotās vērtības nodokļa.

7.1.3.Ja Pasūtītāja Iepirkuma komisija konstatē, ka atbilstoši noteiktajam piedāvājuma izvēles kritērijam vairākiem piedāvājumiem novērtējums ir vienāds, izšķirošais piedāvājuma izvērtēšanas kritērijs tiek noteikts - pēc lielākā norādītā Būvdarbu garantijas laika.

**8. Piedāvājuma iesniegšanas, atvēršanas vieta un termiņš:**

Pretendentu piedāvājumi jāiesniedz līdz 2019.gada 24. aprīlī plkst. 12.00, EIS e-konkursa apakšsistēmā [www.eis.gov.lv](http://www.eis.gov.lv) .

Piedāvājumu atvēršana notika 2019.gada 24.aprīlī plkst.12:00 Siguldas novada pašvaldības Administrācijas ēkā, Zinātnes ielā 7, Siguldā, 2.stāvā, 209.kabinetā, izmantojot EIS sistēmas e-konkursu apakšsistēmu. Piedāvājumu atvēršanas sanāksme ir atklāta, tajā var piedalīties jebkura ieinteresētā persona, izmantojot EIS sistēmas e-konkursu apakšsistēmu.

**9. Iesniegtie pretendentu piedāvājumi, iesniegšanas datums, piedāvātā cena:**

|  |  |  |  |
| --- | --- | --- | --- |
|  | **Pretendents** | **Iesniegšanas datums un laiks EIS** | **Finanšu piedāvājums Piedāvātā summa EUR bez PVN** |
| 1. | "BUILDIMPEKS" SIA | 24.04.2019 plkst. 09:14 | EIRO 454545.45 |
| 2. | "Ceļinieks 01" SIA | 24.04.2019 plkst. 10:52 | EIRO 456342.66 |
| 3. | "Siguldas Būvmeistars" AS | 24.04.2019 plkst. 09:04 | EIRO 566908.10 |
| 4. | "Strauteks" SIA | 24.04.2019 plkst. 09:17 | EIRO 512695.34 |

**10.Iepirkumu komisijas kopējais piedāvājumu salīdzināšanas un vērtēšanas pārskats.**

Izskatot  SIA “Buildimpeks”, SIA “Ceļinieks 01”, AS “Siguldas Būvmeistars” un SIA “Strauteks” iesniegtos piedāvājumus, Siguldas novada pašvaldības Iepirkuma komisija atzina, ka SIA “Buildimpeks”, SIA “Ceļinieks 01”, AS “Siguldas Būvmeistars” un SIA “Strauteks” piedāvājumi noformēti atbilstoši iepirkuma nolikuma 1.8. punkta prasībām un piedalās tālākā vērtēšanā.

Saskaņā ar iepirkuma nolikuma 6.6.1. apakšpunktu pasūtītājs piedāvājumu izvēlas ņemot vērā tikai piedāvāto kopējo cenu. Lai taupītu administratīvos resursus, Siguldas novada pašvaldības Iepirkuma komisija pieņēma lēmumu, atbilstoši iepirkuma nolikuma 6.3. – 6.6.punktā noteiktajam vērtēt divus piedāvājumus ar zemāko cenu.

Gadījumā, ja tiktu konstatēts, ka kāds no diviem piedāvājumiem ar zemāko cenu neatbilst iepirkuma nolikuma prasībām, Iepirkuma komisija uzsāks vērtēšanu nākamajam piedāvājumam ar zemāko cenu, nodrošinot vismaz divu piedāvājumu salīdzināšanu, lai nodrošinātu saskaņā ar 2017.gada 28.februāra Ministru kabineta noteikumiem Nr.107 “Iepirkuma procedūru un metu konkursu norises kārtība” 23.punktu un iepirkuma nolikuma 8.1.7. apakšpunktā noteikto *gadījumā, ja pretendents, kam piešķirtas līguma slēgšanas tiesības atsakās slēgt līgumu, līguma slēgšanas tiesības var piešķirt pretendentam, kas piedāvājis nākamo saimnieciski izdevīgāko piedāvājumu.*

**Atlases dokumenti, tehniskais piedāvājums, finanšu piedāvājums:**

* 1. **Atlases dokumentu pārbaude:**

2019.gada 20.jūnijā, izskatot SIA “Buildimpeks” un SIA “Ceļinieks 01” piedāvājumu Iepirkuma komisijas secināja, ka:

* + 1. SIA “Buildimpeks” iesniegtie atlases dokumenti ir atbilstoši iepirkuma nolikuma 4.1.-4.13.punktā noteiktajām prasībām;
    2. par SIA “Ceļinieks 01” iesniegtajiem atlases dokumentiem saskaņā ar iepirkuma Nolikuma 8.1.3.punktu, jālūdz rakstveidā sniegt skaidrojumu par par iesniegto piedāvājumu.

Ņemot vērā iepriekš pieņemto lēmumu, Iepirkuma komisija izskatīja SIA “Strauteks” iesniegto piedāvājumu un secināja, ka SIA “Strauteks” iesniegtie atlases dokumenti ir atbilstoši iepirkuma nolikuma 4.1.-4.13.punktā noteiktajām prasībām.

2019.gada 2. jūlijā Iepirkuma komisija konstatēja, ka SIA “Ceļinieks 01” nav sniegusi atbildi uz 2019.gada 20.jūnijā nosūtīto skaidrojumu pieprasījumu nr. 1.3.8.2/1605.

Ņemot vērā iepriekš minēto un saskaņā ar Publisko iepirkumu likuma 41.panta septītā daļā noteikto, Iepirkuma komisija vērtēja SIA “Ceļinieks 01” piedāvājumu saskaņā ar tās rīcībā esošo informāciju.

Vērtējot SIA “Ceļinieks 01” piedāvājumu, Iepirkuma komisija secināja, ka piedāvājumā norādītajā objektā ir gūta pieredze 6 (sešu) gadu laikā līdz piedāvājuma iesniegšanas termiņa beigām, līdz ar to Iepirkuma komisija secināja, ka SIA “Ceļinieks 01” iesniegtais piedāvājums neatbilst iepirkuma nolikuma 4.7. un 4.8. punktā noteiktajām prasībām.

Ņemot vērā iepriekš minēto un saskaņā ar iepirkuma nolikuma 6.3.2.apakšpunktu un 8.1.4.punktu, Siguldas novada pašvaldības Iepirkuma komisija atklāti balsojot, ar 6 balsīm „par” (I.Zālīte, R.Bete, A.Ozoliņš, S.Pavasare, L.Landsberga, A.Starutmane), „pret” – nav, „atturas” – nolēma, ka SIA “Ceļinieks 01” piedāvājums tālāk netiks izskatīts un vērtēts.

**10.2.Tehniskā piedāvājuma pārbaude:**

Izskatot SIA “Buildimpeks” un SIA “Strauteks” iesniegtos piedāvājumu, Siguldas novada pašvaldības Iepirkuma komisija konstatēja, ka SIA “Buildimpeks” un SIA “Strauteks” iesniegtie tehniskā piedāvājuma dokumenti ir atbilstoši iepirkuma nolikuma 4.14.punktā noteiktajām prasībām.

* 1. **Finanšu piedāvājuma pārbaude:**

Izskatot SIA “Buildimpeks” un SIA “Strauteks” iesniegtos piedāvājumu, Siguldas novada pašvaldības Iepirkuma komisija konstatēja, ka SIA “Buildimpeks” un SIA “Strauteks” iesniegtie finanšu piedāvājuma dokumenti ir atbilstoši iepirkuma nolikuma 4.15.punktā noteiktajām prasībām.

|  |  |  |
| --- | --- | --- |
| **Nr.p.**  **k.** | **Pretendents** | **Piedāvātā cena EUR**  **bez PVN** |
| **1.** | **SIA “Buildimpeks** | 454545,45 |
| 2. | SIA “Strauteks” | 512695,34 |

**11.Saimnieciski izdevīgākā piedāvājuma noteikšana**

Saimnieciski visizdevīgākā piedāvājuma vērtēšanas kritēriji:

***C*** *= Czem / Cpied x N*

(*Czem* – viszemākā piedāvātā cena; *Cpied* – vērtējamā piedāvājuma cena; *N* – kritērija maksimālā skaitliskā vērtība).

|  |  |  |
| --- | --- | --- |
| **Pretendents** | **Iegūtais punktu skaits** | **Vieta** |
| **SIA “Buildimpeks”** | 454545,45  ------------x100 = 100,00  454545,45 | I |
| SIA “Strauteks” | 454545,45  ------------x100 = 88,66  512695,34 | II |

2019.gada 2.jūlijā Siguldasnovada pašvaldības Iepirkuma komisija atklāti balsojot, ar 6 balsīm „par” (I.Zālīte, A.Ozoliņš, L.Landsberga, A.Starutmane, R.Bete, S.Pavasare), „pret” – nav, „atturas” – nav, nolēma, ka Mālkalnu ielas pārbūvi Siguldā, Siguldas novadā veiks pretendents – **SIA “****Buildimpeks”,** kuras iesniegtais piedāvājums atbilst iepirkuma Nolikuma prasībām un ir saimnieciski visizdevīgākais piedāvājums, kuru nosaka, vērtējot tikai cenu.

**12.Pretendenta, kuram būtu piešķiramas līguma slēgšanas tiesības PIL 42.panta pirmās daļas izslēgšanas nosacījumu pārbaude**

Pasūtītājs saskaņā ar Publisko iepirkumu likuma 42.panta devīto daļu pārbaudīja pretendentu, kuram būtu piešķiramas līguma slēgšanas tiesības (SIA “Buildimpeks”), datus, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūstot informāciju, nekonstatēja minētos apstākļus:

12.1. par Publisko iepirkumu likuma 42.panta pirmās daļas 2.punktā minētajiem faktiem – no Valsts ieņēmumu dienesta un Latvijas pašvaldībām:

E-izziņa par nodokļu nomaksas statusu NO Nr.31394571-1002603179 uz 24.04.2019. (piedāvājuma iesniegšanas termiņa pēdējā diena);

12.2. par Publisko iepirkumu likuma 42.panta pirmās daļas 1., 6. un 7.punktu minētajiem noziedzīgajiem nodarījumiem – no Iekšlietu ministrijas Informācijas centra (Sodu reģistra):

E-izziņa par iepirkumu regulējošajos normatīvajos aktos paredzētajiem pārkāpumiem SRA Nr., SRA Nr.31394566-1002603129, SRA Nr.31394566-1002603133, SRA Nr.31394566-1002603136, SRA Nr. 31394571-1002603166, SRA Nr.31394571-1002603171, SRA Nr.31394571-1002603168.

12.3. par Publisko iepirkumu likuma 42.panta pirmās daļas 3. un 12. punktā minētajiem faktiem – no Uzņēmumu reģistra:

E-izziņa par likvidācijas, maksātnespējas un saimnieciskās darbības apturēšanu URA Nr.31394566-1002603137

Pasūtītājs iepriekš minēto informāciju ir tiesīgs saņemt, neprasot Pretendenta un citu Publisko iepirkumu likuma 42. panta pirmajā daļā minēto personu piekrišanu.

12.4. par Publisko iepirkumu likuma 42.panta pirmās daļas 4. un 5.punktā minēto, Pretendents ir iesniedzis apliecinājumu piedāvājuma 1.lapas pusē.

12.5. Pasūtītājs saskaņā ar Publisko iepirkumu likuma 42.panta devīto daļu pārbaudīja pretendentu, kuram būtu piešķiramas līguma slēgšanas tiesības (SIA “Buildimpeks”), datus, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūstot informāciju, konstatēja minētos apstākļus par Publisko iepirkumu likuma 42.panta pirmās daļas 2.punktā minētajiem faktiem – no Valsts ieņēmumu dienesta un Latvijas pašvaldībām:

E-izziņa par nodokļu nomaksas statusu NO Nr.31394566-1002603144 uz 02.07.2019. (diena, kad pieņemts lēmums par iespējamu iepirkuma līguma slēgšanas tiesību piešķiršanu).

Saskaņā ar Publisko iepirkumu likuma 42.panta piekto daļu pretendents, lai apliecinātu, ka 2019.gada 02.jūlijā nebija nodokļu parādu, tai skaitā valsts sociālo apdrošināšanas obligāto iemaksu parādu, kas kopsummā pārsniedz 150 euro, 10 dienu laikā pēc informācijas izsniegšanas vai nosūtīšanas jāiesniedz:

1) attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

2) Valsts ieņēmumu dienesta vai pašvaldības kompetentās institūcijas izdota lēmuma kopiju par nodokļu samaksas termiņa pagarināšanu vai atlikšanu vai citus objektīvus pierādījumus par nodokļu parādu neesību.

2019.gada 3.jūlijā, komisijas priekšsēdētāja informēja Iepirkuma komisiju, ka 2019.gada 2.jūlijā SIA “Buildimpeks” iesniedza Valsts ieņēmuma dienesta izziņu, kas apliecina, ka 2019.gada 2.jūlijā, dienā, kad pieņemts lēmums par līguma slēgšanas tiesību piešķiršanu, SIA “Buildimpeks ” nebija nodokļu parādu, tai skaitā valsts sociālo apdrošināšanas obligāto iemaksu parādu, kas kopsummā pārsniedz 150 euro.

**13.**  **Pretendenta, kuram būtu piešķiramas līguma slēgšanas tiesības pārbaude atbilstoši Starptautisko un Latvijas Republikas nacionālo sankciju likuma 11.1 pantam**

Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma 11.1panta pirmajā un otrajā daļā minēto apstākļu dēļ, Komisija rīkojas atbilstoši Starptautisko un Latvijas Republikas nacionālo sankciju likuma 11.1 pantam, veicot pārbaudi Noziedzīgi iegūtu līdzekļu legalizācijas novērtēšanas dienesta (Kontroles dienesta) tīmekļa vietnē: [*http://sankcijas.kd.gov.lv*](http://sankcijas.kd.gov.lv)

**14.Lēmuma pieņemšana**

2019.gada 3.jūlijā Siguldas novada pašvaldības Iepirkuma komisija atklāti balsojot, ar 6 balsīm „par” (I.Zālīte, A.Ozoliņš, L.Landsberga, A.Stautmane, R.Bete, S.Pavasare), „pret” – nav, „atturas” – nav, nolēma, ka:

Mālkalnu ielas pārbūve Siguldā, Siguldas novadā veiks pretendents – SIA “Buildimpeks”, kuras iesniegtais piedāvājums atbilst iepirkuma Nolikuma prasībām un ir saimnieciski visizdevīgākais piedāvājums, kuru nosaka, vērtējot tikai cenu.

**15. Atkārtota lēmuma pieņemšana**

Siguldas novada pašvaldības Iepirkuma komisija 2019.gada 3.jūlijā pieņēma lēmumu par atklāta konkursa “Mālkalnu ielas pārbūve Siguldā, Siguldas novadā” (identifikācijas Nr. SNP 2019/09/AK) rezultātu.

Saskaņā ar iepirkuma nolikuma 1.5.3. punktu “Iepirkuma līgums tiks slēgts pēc Siguldas novada pašvaldības Iepirkuma komisijas lēmuma par līguma slēgšanas tiesību piešķiršanas un apstiprinājuma saņemšanas par aizņēmuma (finansējuma) piešķiršanu Valsts kasē”.

2020.gada 1.janvārī stājās spēkā likums “Par valsts budžetu 2020.gadam”, likuma 13. panta 4.apakšpunkts nosaka, ka pašvaldībām nav tiesību uzņemties ilgtermiņa saistības atbilstoši likuma "Par pašvaldību budžetiem" 22. pantam. Līdz ar to, Siguldas novada pašvaldībai nav iespējams saņemt aizņēmumu Valsts kasē Mālkalnu ielas pārbūvei.

Ņemot vērā iepriekš minēto un saskaņā ar iepirkuma nolikuma 8.1.8.apakšpunktu, Siguldas novada pašvaldības Iepirkuma komisija atklāti balsojot, ar 6 balsīm „par” (I.Zālīte, A.Ozoliņš, L.Landsberga, A.Strautmane, R.Bete, S.Pavasare), „pret” – nav, „atturas” – nav, nolemj, pārtraukt iepirkuma procedūru “Mālkalnu ielas pārbūve Siguldā, Siguldas novadā” (identifikācijas Nr. SNP 2019/09/AK).

**16.** **Saņemtie pieprasījumi izskaidrot iepirkuma Nolikumu, sniegtās atbildes:**

12.04.2019., 15.04.2019. tika saņemti jautājumi EIS e-konkursu apakšsistēmā;

16.04.2019. tika sniegta atbilde 1.3.8-2/987, kura ievietota Siguldas novada pašvaldības tīmekļvietnē un EIS e-konkursu apakšsistēmā.

Iepirkuma komisijas priekšsēdētāja I.Zālīte

1. Prasība par finanšu apgrozījumu ir attiecināma uz tiem personu apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par līguma izpildi [↑](#footnote-ref-1)